EYideni

Edendale (ngesiZulu: eYideni) yilokishi eliseningizimu-ntshonalanga yePietermaritzburg ngaphansi kukaMasipala waseMsunduzi, esifundazweni saKwaZulu-Natal, eRiphabliki waseNingizimu Afrika.

EYideni (ngesiNgisi: Edendale) yilokishi eliseningizimu-ntshonalanga yesidlavela uMgungundlovu (Pietermaritzburg),KwaZulu-Natal, eNingizimu Afrika.

 Umlando Wokuqala 

Indawo eyaziwa namuhla ngokuthi i-Edendale yaqala njengepulazi elibizwa ngokuthi Welverdiend, elaqanjwa ngu-Andries Pretorius ngo-1838 ngemva kokunikezwa umhlaba njengomvuzo wokusiza kwakhe empini yaseNcome.

Ngo-1849 uPretorius wadlulisela umhlaba kumkhwenyana wakwakhe uJ.D.C. Landsberg, owathi ngemva kwezinyanga eziyi-18 wayidayisela uMfundisi uJames Allison. UAllison waqamba kabusha indawo ngokuthi Edendale futhi wayisebenzisa njengesiteshi semishini.

Ngo-1851, imindeni emnyama engaphezu kwe-100 yamaKristu yazinza kule ndawo, eyayicishe ibe ngamakhilomitha ayi-10 eningizimu-ntshonalanga ngokusuka eMgungundlovu, futhi yaqinisekisa igama elisha elithi Edendale.

Idolobhana lahlelwa ngaphansi kokuqondisa kukaJames Allison, owayehlukane neWesleyan Missionary Society ngo-1851.

 Uhlelo Lobunikazi Bomhlaba 

Ngokungafani nezinye izindawo eziningi zabantu abamnyama ngaleso sikhathi, iYideni yathuthukiswa ngaphansi kohlelo lobunikazi bomhlaba obuzimele kusukela ekuqaleni. Lona kwakuwumqondo omusha kubantu abaningi base-Afrika eNatali.

Lo mphakathi wamaKristu washiya ezinye izinkolelo namasiko endabuko, kuhlanganise nokushiya isithembu. Amadoda nawo aqala ukusebenza ekulimeni, umsebenzi owawuvame ukubhekwa njengowabesifazane ngaphambilini.

 Ukukhula Nentuthuko 

IYideni yagcina isimo sayo sobuKristu kuze kube ngeminyaka yowe-1920. Kodwa ngeminyaka yowe-1940, abantu abaningi abavela ezindaweni zasemakhaya baqala ukuthuthela kule ndawo, okwaholela ekutheni indawo inyinyitheke kwanda nezinkinga zokungahlanzeki.

Namuhla, iYideni ibhekwa njengenye yezindawo ezithuthuka kakhulu eMgungundlovu. Izingqalasizinda zakhona, kuzo kungabalwa iGreater Edendale Mall, amakolishi, isiteshi samaphoyisa, iSibhedlela iYideni kanye nezikole ezizimele.

 Bona Futhi 
 Edendale Technical High School

 Izikhombo 

 Imithombo Eyengeziwe